Bendžamins Louss
Bendžamins Glovers Louss (angļu: Benjamin Glover Laws; dzimis 1861. gada 6. februārī, miris 1931. gada 21. septembrī) bija britu šaha problēmists, viens no angļu skolas pamatlicējiem. No Britu Šaha problēmu biedrības dibināšanas (1918) līdz savai nāvei Louss bija tās prezidents un žurnāla British Chess Magazine uzdevumu nodaļas redaktors (1898—1931). Vairāku divvilčiem un šaha uzdevumu risināšanai veltītu grāmatu autors, pirmā angļu problēmistu uzdevumu krājuma līdzautors.